**Keskustan koulun järjestyssäännöt**  
Kouvolan perusopetuksen arvoja ovat mm. oppilaan paras, oppilaan kokonaisvaltainen hyvinvointi, toisen kunnioittaminen, vastuullisuus, yhteisöllisyys, ja turvallisuus. Nämä arvot ovat perusta koulun järjestyssäännöille.

**Järjestyssääntöjen tavoitteena on**  
 - luoda turvallinen oppimisympäristö ja taata työrauha  
 - lisätä kouluviihtyvyyttä  
 - tukea yhteisöllisyyttä

**Voimassaolo**  
 Järjestyssäännöt ovat voimassa kouluaikana, koulumatkoilla ja koulun järjestämissä   
 tilaisuuksissa.  
**Yleistä**  Kunnioitamme toisiamme ja toimimme oikeudenmukaisesti. Pyrimme edistämään yhteisön etua. Autamme ja tuemme toisamme. Olemme kaikki vastuussa koulutyön sujumisesta.   
 Kohtelemme omaa, toisten ja yhteistä omaisuutta asiallisesti. Pidämme yhdessä tilat siisteinä  
 ja viihtyisinä. Noudatamme kohteliaita käytöstapoja. Emme kiusaa.

**Oppilaan oikeudet ja velvollisuudet**  
 - oikeus turvalliseen opiskeluympäristöön (Pol 29§): fyysinen ja henkinen koskemattomuus  
 - osallistua perusopetukseen (Pol35 §)  
 - suoritettava tehtävät tunnollisesti ja käyttäydyttävä asiallisesti  
**Oppitunnit**  Oppitunnille tullaan tehtävät tehtyinä ja työskentelyvälineet mukana. Tunneilla   
 työskennellään aikuisen antamien ohjeiden mukaisesti. Puhelin pidetään äänettömällä   
 koulupäivän ajan, eikä sitä käytetä välituntien aikana. Opiskelukäytössä puhelinta käytetään  
 opettajan luvalla. Arvo-omaisuutta, kuten rahaa, ei tuoda kouluun, ellei asiasta ole   
 erikseen sovittu opettajan kanssa.  
**Välitunnit**  
 Koulun alueelta ei saa poistua ilman lupaa. Vaaralliset leikit esim. kivien, keppien ja lumipallojen heittely on kielletty. Päihdyttävien aineiden, myös energiajuomien hallussapito on kielletty. Toimintaa on täsmennetty vielä erillisissä välituntisäännöissä.  
**Ruokailu**  
Noudatamme erikseen sovittuja pelisääntöjä ruokalassa.

**Poissaolot** Oppitunnilta ei saa myöhästyä, eikä olla poissa ilman pätevää syytä. Sairaspoissaolosta   
 on ilmoitettava koululle koulupäivän alkuun mennessä. Poistumiseen kesken päivän oppilas tarvitsee luvan koulun aikuiselta, joka ilmoittaa tilanteen huoltajille.  
**Koulumatkat**  
 Pyöräilykypäränkäytöstä olemme solmineet sopimuksen huoltajien kanssa. Koulun pihalla   
 ei pyöräillä eikä potkulautailla.  
**Vahingot**  
 Jokainen on velvollinen korvaamaan aiheuttamansa vahingon.